Waterkloof-4 se Christoff Becker se ma sterfChristoff Becker en sy ma, Mariëtte Christoff Becker, een van die sogenaamde Waterkloof-vier, se ma is Dinsdag oorlede. Johnny Rockett, ’n familievriend, het Donderdag Mariëtte Becker se dood aan Maroela Media bevestig. “Dit is ’n moeilike tyd vir die Beckers, vriende en almal wat haar geken het. Hulle kry swaar,” sê Rockett. “Sy was ’n fantastiese vrou. Die wêreld het iemand baie spesiaal verloor.” Die oorsaak van Mariëtte se dood is nog nie bekend nie. Becker het op sosiale media ’n video ter herdenking aan sy ma gedeel. “My hart is saam met Moeks in die hemel. Jy was my grootste geskenk,” skryf Becker op Instagram. Becker, Frikkie du Preez, Gert van Schalkwyk en Reinach Tiedt is daaraan skuldig bevind dat hulle in 2001 ŉ hawelose man in Pretoria doodgeslaan het. Hulle is in 2014 op parool vrygelaat.